Vrou (98) verkrag, vermoor | Nuus24
Johannesburg – 'n Man is in hegtenis geneem nadat hy glo 'n 98-jarige vrou in Mmabatho verkrag en vermoor het, het die polisie in die Noordwes Woensdag gesê.Brig. Thulani Ngubane het gesê die 33-jarige man is Dinsdag in die middestad in Mahikeng in hegtenis geneem nadat die polisie op bloedbevlekte klere by sy huis afgekom het.Betty Titse se kleinseun het Saterdag op haar lyk afgekom. Sy het kneusmerke aan haar nek gehad en is met 'n kombers toegegooi.Ngubane het gesê die man verskyn Vrydag in die Mmabatho-landdroshof. – Volg Nuus24 op Twitter